Document ID: 31995R0455

KOMISSION ASETUS (EY) N:o 455/95,
annettu 28 päivänä helmikuuta 1995,
asetusten (ETY) N:o 1547/87 ja (ETY) N:o 1589/87 muuttamisesta interventioelinten tekemien voiostojen osalta sekä asetusten (ETY) N:o 2191/81 ja (ETY) N:o 570/88 muuttamisesta voin ostoon myönnettävän tuen ja voin myymisen alennettuun hintaan tietyille kuluttaja- ja teollisuusryhmille osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna Itävallan, Suomen ja Ruotsin liittymistä koskevalla asiakirjalla, ja erityisesti sen 6 artiklan 6 kohdan, 7 a artiklan 1 kohdan ensimmäisen alakohdan ja 3 kohdan, 12 artiklan 3 kohdan sekä 28 artiklan,
sekä katsoo, että
voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annettu neuvoston asetus (ETY) N:o 985/68 (2), sellaisena kuin se on viimeksi muutettuna asetuksella (ETY) N:o 2045/91 (3), kumotaan 1 päivästä maaliskuuta 1995 asetuksella (EY) N:o 2807/94 (4); tietyt asetukseen (ETY) N:o 985/68 sisältyvät säännöt on sisällytetty asetuksen (ETY) N:o 804/68, sellaisena kuin se on muutettuna asetuksella (EY) N:o 2807/94, 6 artiklaan; voin ja kerman markkinoiden interventioiden soveltamista koskevista yksityiskohtaisista säännöistä annettua komission asetusta (ETY) N:o 685/69 (5), sellaisena kuin se on viimeksi muutettuna asetuksella (EY) N:o 393/94 (6), on muotoiltu uudelleen asetuksen (ETY) N:o 985/68 kumoamisen myötä tapahtuneen mukauttamisen yhteydessä, ja tämän vuoksi se on myös kumottu 1 päivästä maaliskuuta 1995,
asetuksen (ETY) N:o 777/87 soveltamista koskevista yksityiskohtaisista säännöistä voin interventioelimiin ostojen osalta 3 päivänä kesäkuuta 1987 annetussa komission asetuksessa (ETY) N:o 1547/87 (7), sellaisena kuin se on viimeksi muutettuna asetuksella (ETY) N:o 1634/91 (8), interventioelinten tarjouskilpailun perusteella tekemistä voiostoista 5 päivänä kesäkuuta 1987 annetussa komission asetuksessa (ETY) N:o 1589/87 (9), sellaisena kuin se on viimeksi muutettuna asetuksella (EY) N:o 3337/94 (10), voittoa tavoittelemattomille laitoksille ja yhteisöille voin ostamiselle myönnettävästä tuesta 31 päivänä heinäkuuta 1981 annetussa komission asetuksessa (ETY) N:o 2191/81 (11), sellaisena kuin se on viimeksi muutettuna asetuksella (EY) N:o 3337/94, ja voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 16 päivänä helmikuuta 1988 annetussa komission asetuksessa (ETY) N:o 570/88 (12), sellaisena kuin se on viimeksi muutettuna asetuksella (EY) N:o 3337/94, viitataan asetusten (ETY) N:o 985/68 ja (ETY) N:o 685/69 säännöksiin; olisi mukautettava kyseiset asetukset korvaamalla viittaukset asetuksiin (ETY) N:o 804/68 ja (EY) N:o 454/95 (13), joita sovelletaan 1 päivästä maaliskuuta 1995; lisäksi olisi muutettava asetus (ETY) N:o 1589/87, jotta mahdollistettaisiin muussa jäsenvaltiossa, kuin siinä, jossa ostava interventioelin sijaitsee, valmistetun voin interventio-osto ja asetuksessa (ETY) N:o 1547/87 olevan viittauksen komission asetukseen (ETY) N:o 777/87 (14) korjaus,
asetuksessa (ETY) N:o 2191/81 säädetään, että tukea myönnetään voiostolle, jonka määrää ei ole eroteltu voin rasva-aineen vähimmäispitoisuuden mukaan, ottaen huomioon toteutetut ostot ja voin markkinatilanne; olisi säädettävä tukimäärän alentamisesta sellaisen voin osalta, jonka rasva-aineen vähimmäispitoisuus on 82 prosenttia ja otettava käyttöön tähän tukeen sovellettava kerroin, kun kyseessä on voi, jonka rasva-aineen vähimmäispitoisuus on 80 prosenttia; tukea myönnetään voin toimittajalle tämän esittäessä kirjallisen pyynnön ja kuukauden voimassa olevan numeroidun tilauksen; olisi annettava jäsenvaltioille mahdollisuus pidentää kyseisen tilauksen voimassaoloa enintään kolmella kalenterikuukaudella hallinnollisen työn vähentämiseksi, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Muutetaan asetus (ETY) N:o 1547/87 seuraavasti:
a) Korvataan 1 artiklan 1 kohdan toisessa alakohdassa viittaus asetuksen (ETY) N:o 685/69 2 artiklan 2 kohdan viimeiseen alakohtaan viittauksella asetuksen (EY) N:o 454/95 4 artiklan 5 kohtaan.
b) Muutetaan 2 artikla seuraavasti:
i) Korvataan viimeisessä lauseessa viittaus asetuksen (ETY) N:o 777/87 1 artiklan 4 kohtaan viittauksella asetuksen (ETY) N:o 777/87 1 artiklan 3 kohtaan.
ii) Korvataan 1 luetelmakohdassa viittaus asetuksen (ETY) N:o 985/68 1 artiklan 3 kohtaan viittauksella asetuksen (ETY) N:o 804/68 6 artiklan 1 kohtaan.
c) Lisätään 4 artiklan 1 kohdan toiseen alakohtaan luetelmakohta seuraavasti:
"- jos 2 artiklan ensimmäisessä luetelmakohdassa tarkoitettuun laatuvoihin liittyvät toimet eivät koske tarpeeksi edustavaksi katsottua määrää, perusteet suhteen määrittämiseksi sellaisen voin hinnan, jota koskee riittävä määrä toimia, ja 2 artiklassa tarkoitetun voin hinnan välillä".
d) Korvataan 5 artiklan toinen luetelmakohta seuraavasti:
"- voimäärät, joista on esitetty asetuksen (EY) N:o 454/95 4 artiklan 5 kohdan mukaisesti rekisteröity myyntitarjous."
2. Muutetaan asetus (ETY) N:o 1589/87 seuraavasti:
a) Korvataan 1 artiklan toinen ja kolmas alakohta seuraavasti:
"asetuksen (EY) N:o 454/95 ensimmäisen osaston säännöksiä sovelletaan tämän asetuksen mukaisesti toteutettuihin ostoihin lukuun ottamatta 2 artiklan c alakohtaa, 4 artiklan 5 kohtaa ja 5 artiklan 1 kohtaa."
b) Muutetaan 3 artiklaa seuraavasti:
i) Korvataan 1 kohdan toinen luetelmakohta seuraavasti:
"- tarjouksen tekijä sitoutuu kirjallisesti noudattamaan asetuksen (EY) N:o 454/95 5 artiklan 3 ja 4 kohdan säännöksiä."
ii) Korvataan 2 kohta seuraavasti:
"2. Asiasta kiinnostuneet voivat osallistua tarjouskilpailuun jättämällä jäsenvaltion alueella olevalle interventioelimelle kirjallisen tarjouksen saantitodistusta vastaan tai muunlaisen kirjallisen ilmoituksen saantitodistusta vastaan."
c) Korvataan 7 artiklan 1 kohdan c alakohta seuraavasti:
"c) kylmävarasto, johon voi on toimitettava."
d) Täydennetään 9 artiklaa seuraavasti:
"sillä edellytyksellä, että asetuksen (EY) N:o 454/95 2 artiklassa tarkoitettuja vaatimuksia noudatetaan."
3. Muutetaan asetus (ETY) N:o 2191/81 seuraavasti:
a) Korvataan 1 artiklan 3 kohdan b alakohdan ensimmäinen luetelmakohta seuraavasti:
"- valmistavassa jäsenvaltiossa asetuksen (ETY) N:o 804/68 6 artiklan 2 kohdassa tarkoitettuja edellytyksiä ja asetuksen (EY) N:o 454/95 liitteessä II olevan kansallisen laatuluokan vaatimuksia ja jonka päällysteeseen on tehty tämän mukaiset merkinnät."
b) Korvataan 2 artiklan 1 kohta seuraavasti:
"1. Tuen määrä on vahvistettu 139 ecuksi 100 kilogrammalle voita.
Kun kyseessä on asetuksen 6 artiklan 2 kohdan kolmannessa luetelmakohdassa tarkoitettu voi, edellisessä alakohdassa säädettyyn tuen määrään käytetään kerrointa 0,9756."
Jos tuen määrää muutetaan, uutta määrää sovelletaan kaikkiin voitoimituksiin, jotka tehdään uuden määrän vahvistamista seuraavan kuukauden voimassa olevan tilauksen perusteella.
Jos tilaus on kuitenkin voimassa yli kuukauden, uutta määrää sovelletaan kaikkiin uuden määrän vahvistamista seuraavan kuukauden alusta tehtyihin voitoimituksiin, kun uusi määrä vahvistetaan ennen tämän voimassaolokauden viimeisen kuukauden päättymistä.
c) Korvataan 3 artiklan 5 kohta seuraavasti:
"5. Tilauksen voimassaoloaika on tilaukseen merkitty kalenterikuukausi. Haltuunotto voi kuitenkin tapahtua sen kuukauden kahdennestakymmenennestä päivästä, joka edeltää tilaukseen merkittyä kalenterikuukautta, kymmenenteen päivään sitä kuuta, joka seuraa tilaukseen merkittyä kalenterikuukautta.
Edellisestä alakohdasta poiketen jäsenvaltiot voivat säätää, että tilaus on voimassa kaksi tai kolme kalenterikuukautta. Tällöin voimassaolokuukausi on merkittävä tilaukseen, ja haltuunoton on tapahduttava sen kuukauden kahdennestakymmenennestä päivästä, joka edeltää tilaukseen merkittyä kelenterikuukautta, kymmenenteen päivään sitä kuuta, joka seuraa viimeistä tilaukseen merkittyä kalenterikuukautta."
4. Korvataan asetuksen (ETY) N:o 570/88 1 artiklan 1 kohdan a alakohdan ensimmäinen lause seuraavasti:
"a) voi, joka on tuotettu suoraan pastöroidusta kermasta ja joka vastaa valmistavassa jäsenvaltiossa asetuksen (ETY) N:o 804/68 6 artiklan 2 kohdassa tarkoitettuja edellytyksiä ja asetuksen (ETY) N:o 454/95 liitteessä II olevan kansallisen laatuluokan vaatimuksia ja jonka päällysteeseen on tehty tämän mukaiset merkinnät;".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä maaliskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 1995.

Labels: 3
17